
Për një shtesë në fondet buxhetore të vitit 1999

Në mbështetje të nenit 100 të Kushtetutës dhe të nenit 21, të ligjit nr.8379, datë 29.7.1998 “Për hartimin dhe zbatimin e buxhetit të shtetit në republikën e Shqipërisë”, me propozimin e Ministrisë së Financave, Këshilli i Ministrave

Vendosi:

1.Aparatit të Këshillit të Ministrave, në buxhetin e miratuar për vitin 1999, në zërin “shpenzime operative”, i shtohen 20 milionë lekë, për pagesën që Grupi i Mbikëqyrjes së kontrollit dhe administrimit të shoqërive huamarrëse duhet të bëjë kundrejt kontratave me shoqëritë audituese.
2.Ky fond të përballohet nga fondi rezervë i Këshillit të Ministrave.
3.Ngarkohen aparati i Këshillit të Ministrave dhe Ministria e Financave për zbatimin e këtij vendimi.
Ky vendim hyn në fuqi menjëherë.

